Ava Ribagorzakoa

Ava Ribagorzakoa (c.942 – c.995) Gaztelako konderriko ezkontidea izan zen Gartzia Fernanditz kondearekin ezkontzean.  

 Bizitza 
Gurasoak Ramon II.a Ribagorzakoaren eta Garsenda Armañakekoa izan ziren. Aita bizi zela egin zuten ezkontza, eta, ziur aski, Iruñeko Tota Azearitz erreginaren eraginarengatik. 

Aita 960. urtean hil ostean, zelabaiteko krisia hasi zen konderrian, bere nebek ez baitzuten oinordeko legitimorik utzi, neba Isarnoren ezkontzaz kanpoko Gillermo izeneko semea izan ezik. Gillermo Gaztelara bidalia izan zen eta oinordekotza eskubideak zituen. Hhala ere, 1017. urtean Aran bailaran oinordekotza eskubidea aldarrikatzera joan ostean hil zen. Ekintza horrek konderria Iruñeko erresumarekin lotzea ekarri zuen.

Hil ostean, senarrarekin batera lurperatu zuten Burgosko San Pedro de Cardeña monasterioan.

 Ezkontza 
960. urtearen inguruan Gartzia Fernanditz kondearekin ezkondu zen. Gaztaroa gainditu zuten sei semeetatik seme bakarra bere senarraren konderriaren buru izan zen; alabetako bat, Elvira, Leongo erregina izan zen; beste bi, Toda eta Mayor, konde-duintasunez inbestitutako handikiekin ezkondu ziren; eta azkenik, Urraca eta Onecak erlijio-bizitza hartu zjuten, jatorri altuko monasterioetan.

 Ondorengoak 
 Antso Gartzeitz Gaztelakoa, Gaztelako kondea, Gomez Diazen alaba Urraca Gómezekin ezkondu zen.
 Gonzalo Gartzia, seguraski Salbatzaileen leinuaren eta Lara etxearen jatorria.
 Urraca Gartzia (1039. min). San Kosme eta San Damian de Covarrubiaseko kolegiatako lehen abadesa eta erlijiosoa.
 Toda Gartzia, Sancho Gomezekin ezkondua, Gomez Diaz kondearen semea.
 Elvira Gartzia (1017an hila), Leongo Bermudo II.arekin ezkondu zen.
 Mayor García, Pallars Jussá-ko Ramón III.a Pallars Jussákoarekin ezkondua. Bere senarrak gaitzetsita, beharbada ahaidetasun arrazoiengatik, bere konderriko alde batean mantendu zen, 1025 inguruan, Gaztelara itzultzera behartua izan zen arte, non San Migel Pedrosoko monasterioan abadesa-kondesa izan zen.
 Oneca Gartzia, Cillaperlatako San Juan monasterioko abadesa izan zen lehenengo, eta Oñako San Salvador monasterioko abadesa gero.

 Erreferentziak 

 Kanpo estekak 

Kategoria:Gaztelako kondeak